open-index/open-wikipedia-markdown huggingface dataset:
ישראל במשחקים האירופיים (2019)

**המשלחת הישראלית ל[[המשחקים האירופיים|משחקים האירופיים]]**, שנערכו ב-2019 במינסק בירת בלארוס, כללה 32 ספורטאים, שהתחרו בעשרה ענפים, בין ה-21 ביוני ל-30 ביוני 2019. שחקן הבדמינטון, מישה זילברמן נשא את דגל ישראל בטקס הפתיחה. המתעמל, אנדריי מדבדב נשא את דגל ישראל בטקס הנעילה.

המתעמלת האומנותית, לינוי אשרם זכתה במדליות זהב בתרגיל הכדור ובתרגיל האלות, ובמדליות כסף בתחרות הקרב רב ובתרגיל הסרט. הקלע, סרגיי ריכטר זכה במדליית זהב במקצה ירי מ-10 מטר ברובה אוויר. הג'ודוקא, לי קוכמן, זכה במדליית כסף בקטגוריית משקל עד 90 ק"ג. שחקן הבדמינטון, מישה זילברמן, זכה במדליית ארד בטורניר היחידים.

## סיכום הזכיות

## הרכב המשלחת הישראלית
המשלחת כללה 32 ספורטאים שהתחרו בעשרה ענפים.

## אופניים
### גברים

### נשים

## אגרוף

## בדמינטון

## ג'ודו
טורניר הג'ודו במשחקים האירופיים משמש גם כאליפות אירופה בג'ודו. הוועד האולימפי הישראלי הכריז ב-6 במאי 2019 כי בענף הג'ודו ייצגו את ישראל 16 ג'ודוקא. אולם, בהמשך הוחלט כי שגיא מוקי, טל פליקר, ברוך שמאילוב, אורי ששון ופיטר פלצ'יק לא יתחרו במשחקים האירופיים על מנת להתמקד באליפות העולם העתידה להתקיים בטוקיו. כמו כן, בתחרות לא ישתתפו גם גילי כהן, שנפצעה במהלך הקרב על מדליית הארד בגראנד פרי של סין, וגפן פרימו. בנוסף, הוחלט לצרף את ירין מנגד.

### גברים

### נשים

## היאבקות

## התעמלות
### התעמלות אמנותית
;קרב רב יחידות

;מכשירים

### התעמלות אקרובטית
; קבוצתי נשים

### התעמלות מכשירים
#### גברים
;מכשירים

#### נשים
;קרב רב יחידת

;מכשירים

## קליעה
### גברים

### נשים

### מעורב

## קשתות

## הערות שוליים

2019
קטגוריה:2019 בישראל: ספורט
היינריך העשרים ושבעה, נסיך רויס הקו הצעיר

**היינריך העשרים ושבעה, נסיך רויס הקו הצעיר** (בגרמנית: **Heinrich XXVII Fürst Reuß jüngere Linie**; 10 בנובמבר 1858 - 21 בנובמבר 1928), היה נסיך רויס הקו הצעיר האחרון בין השנים 1913–1918.

## ביוגרפיה
היינריך נולד ב-10 בנובמבר 1858 בגרה, להיינריך הארבעה עשר, נסיך רויס הקו הצעיר ולאגנס, דוכסית וירטמברג, בתם של אויגן, דוכס וירטמברג והלנה, נסיכת הוהנלוהה-לנגנבורג.
בשנת 1913 מת אביו, והיינריך ירש את נחלותיו ותאריו. בשל נכות פיזית ונפשית של דודנו היינריך העשרים וארבעה, נסיך רויס-גרייץ, שלט היינריך כעוצר אף בנסיכות רויס הקו המבוגר.

בשנת 1918, לאחר תבוסת הקיסרות הגרמנית במלחמת העולם הראשונה פרצה המהפכה הגרמנית, והיינריך נאלץ להתפטר מתפקידו.

עם מותו של היינריך העשרים וארבעה בשנת 1927, איחד היינריך תחתיו את כל נחלות בית רויס. ב-21 בנובמבר 1928 מת היינריך בגרה, ובנו היינריך הארבעים וחמישה, נסיך הכתר של רויס הקו הצעיר ירש את תאריו.

## משפחתו
ב-11 בנובמבר 1884 התחתן היינריך עם אליזה, נסיכת הוהנלוהה-לנגנבורג, בתם של הרמן, נסיך הוהנלוהה-לנגנבורג, ולאופולדינה, נסיכת באדן, ממנה נולדו לו חמישה ילדים:
* ויקטוריה, נסיכת רויס הקו הצעיר (1889 – 1918), התחתנה עם אדולף פרידריך, דוכס מקלנבורג-שוורין.
* לואיזה, נסיכת רויס הקו הצעיר (1890 – 1951).
* היינריך הארבעים, נסיך רויס הקו הצעיר (1891).
* היינריך הארבעים ושלושה, נסיך רויס הקו הצעיר (1893 – 1912).
* היינריך הארבעים וחמישה, נסיך הכתר של רויס הקו הצעיר (1895 – 1945).

## אילן יוחסין

## קישורים חיצוניים

קטגוריה:מונרכים שוויתרו על כסאם
קטגוריה:נסיכים גרמנים
קטגוריה:גרמנים שנולדו ב-1858
קטגוריה:גרמנים שנפטרו ב-1928
יצחק בן אברהם מנרבונה

רבי **יצחק בן אברהם מנרבונה**, (**ריב"א מנרבונה**, גם **יצחק קראקושה/קרקושא** כפי הנראה על שם העיר קרקסון), היה חכם שחי ופעל בערך במאה ה-13, היה תלמידו וחברו של הרמב"ן, ורבו של הרשב"א.

## זהותו תולדות חייו
נולד וחי כפי הנראה בנרבונה ובקרקסון (קראקושא), לאחר מכן נראה שעבר לברצלונה שבספרד.

במשך שנים רבות רווח בין החוקרים, שרבי יצחק בן אברהם מנרבונה ורבי יצחק בן אברהם מקרקושא, הם שני חכמים שונים. אך כיום נתברר שמדובר בחכם אחד.

רבי יצחק נזכר בספרי הראשונים: בשו"ת הרשב"א בחידושי הריטב"א ובשו"ת יכין ובועז וכן בטור בכמה מקומות. בספר התשב"ץ לרבי שמעון בן צמח דוראן, הביא פעמים רבות הלכות בשמו.

## חיבוריו
רבי יצחק נזכר כמחבר פירוש על הלכות הרי"ף, כך למשל נזכר במאירי בהקדמתו למסכת אבות. לדעת רבים מהחוקרים הכונה לחיבור על הרי"ף הידוע יותר בשמו 'פירוש לתלמיד הרמב"ן'.

במשך השנים נדפסו חיבוריו בשמות שונים, מאחר שלא נודע שהוא מחברם, רבים מחידושיו נדפסו בעיקר בשם 'חידושים לתלמיד הרמב"ן'.

חיבורים אלו נדפסו במקומות שונים, רבים מהם נדפסו בספר 'שיטת הקדמונים', שמאגד בתוכו כמה פירושים מאת ראשונים שונים.

## לקריאה נוספת
* הרא"ש - רבינו אשר ב"ר יחיאל וצאצאיו, מאת אברהם חיים פריימן עמ' לט.

## קישורים חיצוניים
* כתב העת צפונות, כרך יג, מאת הרב יקותיאל כהן, (עמ' י"א).
* 

חיבוריו:
* 
* 
* 

## הערות שוליים

קטגוריה:חכמי פרובנס
קטגוריה:ראשוני ספרד
קטגוריה:תלמידי הרמב"ן
קטגוריה:נרבון: אישים
קטגוריה:יהודי פרובאנס במאה ה-13
קטגוריה:יהודי ספרד במאה ה-13
Experience

**Experience** (ידוע גם בשם **The Prodigy Experience**) הוא אלבום הבכורה של להקת הפרודיג'י שיצא בשנת 1992. באלבום נכללו מספר מלהיטיה הגדולים של הלהקה, ביניהם "*Everybody in the Place*" ו-"*Out of Space*". האלבום זכה לביקורות חיוביות, והגיע למקום ה-12 במצעד האלבומים הבריטי.

## הפקה ופרסום
להקת הפרודיג'י מנתה ארבעה חברים, אך את מרבית העבודה על האלבום עשה ליאם האולט לבדו. החבר הנוסף היחיד שהיה שותף להפקת האלבום הוא מקסים ריאליטי, שעשה את השירה בשיר האחרון האלבום.

"*Charly*", השיר הפותח באלבום, יצא כסינגל הראשון ב-12 באוגוסט 1991. השיר הגיע בשיאו למקום השלישי במצעד הסינגלים הבריטי. לקראת סוף אותה השנה יצא הסינגל השני "*Everybody in the Place*", שהגיע בשיאו למקום השני במצעד הסינגלים. שבועיים לפני יציאת האלבום יצאו השירים "*Jericho*" ו-"*Fire*" על גבי סינגל משותף. האלבום המלא יצא לאור ב-28 בספטמבר 1992. בשיאו הגיע האלבום למקום ה-12 במצעד האלבומים הבריטי.

ביוני 2001 יצא האלבום בארצות הברית במהדורה מורחבת, שכללה בנוסף לאלבום המקורי, דיסק נוסף ובו בי סיידים ורמיקסים. האלבום המורחב יצא בבריטניה שבע שנים מאוחר יותר, תחת השם "*Experience: Expanded*". בגרסה זו נכללו 2 שירים נוספים.

## רשימת השירים
# Jericho – 3:42
# Music Reach (1/2/3/4) – 4:12
# Wind It Up – 4:33
# Your Love – 5:30
# Hyperspeed (G-Force Part 2) – 5:16
# (Trip into Drum and Bass Version) Charly – 5:12
# Out of Space – 4:57
# Everybody in the Place (155 and Rising) – 4:10
# Weather Experience –8:06
# Fire – 4:57
# Ruff in the Jungle Bizness – 5:10
# Death of the Prodigy Dancers (Live) – 3:43

## מכירות

## קישורים חיצוניים

## הערות שוליים

קטגוריה:אלבומי בכורה מ-1992
קטגוריה:אלבומי הפרודיג'י
קטגוריה:אלבומים באנגלית
קטגוריה:אלבומי חברת אקס-אל רקורדינגס
גמר ליגת האלופות 2019

**[[גמר גביע אירופה וליגת האלופות]]** **2019** של עונת 2018/2019 נערך באצטדיון ונדה מטרופוליטנו במדריד שבספרד ב-1 ביוני 2019, בין ליברפול לבין טוטנהאם הוטספר, שתיהן מהפרמייר ליג והסתיים בניצחון של ליברפול בתוצאה 2:0. לטוטנהאם זו הופעת בכורה במשחק גמר ליגת האלופות, ואילו לליברפול זו ההופעה התשיעית והשנייה ברציפות בגמר, לאחר שבמשחק הגמר של שנה שעברה היא נוצחה 3:1 על ידי ריאל מדריד. זה הגמר השני שבו משחקות שתי קבוצות אנגליות, כאשר הפעם הראשונה הייתה בגמר ליגת האלופות 2008, ולראשונה מאז גמר ליגת האלופות 2013, לא משתתפת במשחק גמר קבוצה מספרד. ליברפול שניצחה במשחק תזכה בזכות להתמודד בסופר קאפ האירופי לשנת 2019 מול המנצחת של גמר הליגה האירופית 2019 – צ'לסי.

## הקבוצות

## הדרך לגמר

## מהלך המשחק
המחצית הראשונה הסתיימה בתוצאה 1–0 לטובת ליברפול. את השער לאדומים כבש בדקה השנייה מוחמד סאלח בפנדל שנוי במחלוקת (לאחר נגיעת יד ברחבה של מוסא סיסוקו). ברוב המחצית הראשונה שתי הקבוצות התבססו על כדורים ארוכים להתקפה ומיעטו להגיע למצבי הבקעה.

במחצית השנייה טוטנהאם השתפרה והחלה ללחוץ על ליברפול. היא הגיעה למספר מצבים אך כל הבעיטות למסגרת נעצרו על ידי שוער ליברפול אליסון בקר.
בדקה ה-87 הבקיע דיבוק אוריגי שער נוסף לליברפול, אחרי בעיטת קרן, ובסיום ניצחה ליברפול את המשחק בתוצאה 2–0 וזכתה בגביע.

## סיכום המשחק

### סטטיסטיקות

### הרכבים


### שופטים

**שופט**:  דאמיר סקומינה 
**קוונים**:  רוברט ווקן,  ג'ור פרפרוטניק 
**שופט רביעי**:  אנטוניו מתאו לאהוז 
**שופט קו**:  ננאד דוקיץ'   דנילו גרוגיץ'


## קישורים חיצוניים

* 

2019
קטגוריה:תחרויות כדורגל ב-2019
קטגוריה:טוטנהאם הוטספר
קטגוריה:ליברפול (כדורגל)
קטגוריה:מדריד: תחרויות כדורגל
קטגוריה:2019 בספרד
היינריך הארבעה עשר, נסיך רויס הקו הצעיר

**היינריך הארבעה עשר, נסיך רויס הקו הצעיר** (בגרמנית: **Heinrich XIV Fürst Reuß jüngere Linie**; 28 במאי 1832 - 29 במרץ 1913) היה נסיך רויס הקו הצעיר בין השנים 1867–1913.

## ביוגרפיה
היינריך נולד ב-28 במאי 1832 בקובורג, דוכסות סקסוניה-קובורג-גותה, להיינריך השישים ושבעה, נסיך רויס הקו הצעיר ולאדלהייד, נסיכת רויס-אברסדורף, בתם של היינריך החמישים ואחד, נסיך רויס-אברסדורף והרוזנת לואיזה פון הוים.

בשנת 1867 מת אביו, והיינריך ירש את נחלותיו ותאריו.

באותה שנה צירף היינריך את הנסיכות לקונפדרציה הצפון-גרמנית. בשנת 1870 לחמו כוחות הנסיכות לצד הצבא הפרוסי במלחמת צרפת–פרוסיה, ובשנת 1871 הצטרפה הנסיכות לקיסרות הגרמנית. בשנת 1902 מת היינריך העשרים ושניים, נסיך רויס-גרייץ, ובנו היינריך העשרים וארבעה, נסיך רויס-גרייץ עלה לשלטון במקומו. מכיוון שהיינריך העשרים וארבעה היה לקוי בנפשו כתוצאה מתאונה שעבר בילדותו, שלטו היינריך הארבעה עשר, ולאחריו בנו היינריך העשרים ושבעה, נסיך רויס הקו הצעיר כעוצרי הנסיכות.

בשנת 1869 הוא ייסד את עיטור צלב הכבוד של רויס, (דה:Reußisches Ehrenkreuz) ובשנת 1897 הוא העניק מדליית זהב לשירות מצוין (דה:Goldenen Verdienstmedaille).

ב-29 במרץ 1913 מת היינריך בשלייץ, ובנו היינריך העשרים ושבעה, נסיך רויס הקו הצעיר ירש את נחלותיו ותאריו.

## משפחתו
ב-6 בפברואר 1858 התחתן היינריך בקרלסרוהה עם אגנס, דוכסית וירטמברג, בתם של אויגן, דוכס וירטמברג והלנה, נסיכת הוהנלוהה-לנגנבורג, ממנה נולדו לו שני ילדים:
* היינריך העשרים ושבעה, נסיך רויס הקו הצעיר (1858–1928), התחתן עם אליזה, נסיכת הוהנלוהה-לנגנבורג.
* אליזבת, נסיכת רויס-שלייץ (1859–1951), התחתנה עם הרמן, נסיך זולמס-בראונפלס.

ב-14 בפברואר 1890 הוא התחתן בשנית בנישואים מורגנטיים בגרה עם פרדריקה גראייץ, בתם של יוהאן פיליפ גראייץ ואוגוסטה נייס, ממנה נולד לו בן אחד:
* הברון היינריך פון זאלבורג (1875 – 1954), התחתן עם מרגרטה גרוינוולדט.

## אילן יוחסין

## קישורים חיצוניים

קטגוריה:נסיכים גרמנים
קטגוריה:גרמנים שנולדו ב-1832
קטגוריה:גרמנים שנפטרו ב-1913
נדין ביילר

**נדין ביילר** (בגרמנית: **Nadine Beiler**; נולדה ב-27 במאי 1990) היא זמרת אוסטרית.

## ביוגרפיה
ביילר נולדה בעיירה בטירול לאב רופא ואם מעסה.

מהילדות המוקדמת החלה לעסוק במוזיקה ולשיר בחתונות.

ב-2007 זכתה בתוכנית הכישרונות "Starmania" שם שרה בין היתר את השירים Over the Rainbow ו"My Number One" שזכה באירוויזיון 2005, באותה שנה יצא הסינגל הראשון שלה "Alles was du willst" ולאחר מכן גם אלבומה הראשון.

ב-2011 השתתפה בתחרות הלאומית לנציגות אוסטריה לאירוויזיון עם השיר "The Secret Is Love" ולקחה את המקום הראשון.

באירוויזיון היא עלתה לגמר וסיימה במקום ה-18.

## קישורים חיצוניים

* 

קטגוריה:זמרות אוסטריות
קטגוריה:נציגי אוסטריה באירוויזיון
קטגוריה:משתתפי אירוויזיון 2011
קטגוריה:ילידות 1990
קטגוריה:אוסטרים שנולדו ב-1990
פטרישיה קייזר

**פטרישיה קייזר** (בגרמנית: **Patricia Kaiser**; נולדה ב-13 ביוני 1984) היא אתלטית, מנחה ודוגמנית אוסטרית.

## ביוגרפיה
קייזר נולדה באוסטריה עילית ומילדותה עסקה בספורט.

היא נבחרה למיס אוסטריה לשנת 2000 בהיותה בת חמש עשרה, בכך נהייתה למיס אוסטריה הצעירה ביותר בהיסטוריה, היא ייצגה את אוסטריה במיס עולם באותה שנה.

לאחר מכן החלה לעסוק בדוגמנות ודגמנה למספר חברות אופנה.

בשנת 2004 זכתה באליפות אוסטריה בהטלת כידון.

ב-2009 הייתה חברה במשלחת האוסטרית ל-"European Cup Combined Events", תחרות אירופאית לאתלטיקה קלה.

בשנת 2005 השתתפה בעונה הראשונה של הגרסה האוסטרית של "רוקדים עם כוכבים" והודחה רביעית.

ב-2011 השתתפה בקדם האירוויזיון האוסטרי עם הדואט "There Will Never Be Another You" ביחד עם הזמר לאו אברר, הם עלו לגמר ובמר דורגו במקום ה-9.

כשחקנית היא הופיעה ב-2009 בפרק של סדרת המשטרה "SOKO Donau" וב-2012 בפרק של הסדרה "Tom Turbo".

## קישורים חיצוניים

* 

## הערות שוליים

קטגוריה:זוכות מיס אוסטריה
קטגוריה:משתתפות בתחרות מיס עולם
קטגוריה:אתלטיות אוסטריות
קטגוריה:דוגמניות אוסטריות
קטגוריה:אוסטריות שנולדו ב-1984
קיה KX7

ממוזער|310px|דגם "קיה KX7"
**"קיה KX7"** (באנגלית: **Kia KX7**) הוא קרוסאובר קומפקטי בעל מספר מאפייני SUV (SUV)  מתוצרת יצרנית הרכב הסינית **Dongfeng Yueda Kia**  (שם רשמי: **Dongfeng Yueda Kia Motor Co., Ltd**, בסינית: **东风悦达起亚汽车**), חברת בת של **Dongfeng Motor Corporation**  ויצרנית הרכב הדרום קוריאנית קיה אשר מיוצר משנת 2016 ועד היום בסין.

**Dongfeng Motor Corporation**  ויצרנית הרכב הדרום קוריאנית קיה שותפים שווים (joint venture).

## "קיה KX7"

* 5 דלתות.
* 7 נוסעים.
* מנוע קדמי.
* סוג מנועים: מנועי בנזין, מנוע טורבו דיזל.
* סוגי הנעות: הנעה קדמית 4x2, הנעה כפולה 4x4.

* מחיר היחידה נע בין 179,800 - 244,800 רנמינבי (שנת 2016, בסין).

## ראו גם
* קיה KX3
* קיה פאגס

## קישורים חיצוניים

* 
* 

## הערות שוליים

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
KX7
אנסבכר

**אַנְסְבַּכֶר** או אַנְשְֹבַּכֶר (אנסבאכער) הוא שם משפחה ממקור גרמני שמשמעו "יוצא אנסבך".

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה טופונימיים
מצעד הגאווה באמסטרדם

ממוזער|הסירה היהודית-ישראלית במצעד 1998
ממוזער|אחת הסירות שהיו במצעד 2018
**מצעד הגאווה באמסטרדם** (באנגלית: **Amsterdam Pride** או **Amsterdam Gay Pride** או **Canal Parade**; ידוע גם בשם **מצעד התעלה**) הוא מצעד גאווה שנתי שמתקיים באמסטרדם, הולנד החל משנת 1996. מצעד הגאווה באמסטרדם מושך אליו כמה מאות אלפי צועדים בשנה, והוא אחד מהאירועים השנתיים הגדולים ביותר שמתקיימים בהולנד.

מצעד הגאווה באמסטרדם אורגן לראשונה ב-1996, שלא כמו מצעדי גאווה אחרים בעולם, כפסטיבל שבו חגגו את חירות האדם ואת הגיוון . סיבה נוספת לפתיחת מצעד הגאווה באמסטרדם הייתה עקב האירוע השבת הוורודה (בהולנדית: *Roze Zaterdag*).

ב-1998, פתח מצעד התעלה את אירועי המשחקים הגאים שנערכו באמסטרדם, אליו הגיעו כרבע מיליון מבקרים.

במצעד התעלה של 2014, השתתפו בין היתר סירה יהודית-ישראלית וסירה מרוקאית. על הסירה היהודית-ישראלית היו דנה אינטרנשיונל, הרבנית הרפורמית מרי ואן פראג והתאומות פוקנס. 

## קישורים חיצוניים

* 

* 
* 

* 
* 

## הערות שוליים

קטגוריה:אירופה: מצעדי גאווה
קטגוריה:אמסטרדם: תרבות
היינריך השישים ושבעה, נסיך רויס הקו הצעיר

**היינריך השישים ושבעה, נסיך רויס הקו הצעיר** (בגרמנית: **Heinrich LXVII Fürst Reuß jüngere Linie**; 20 באוקטובר 1789 - 11 ביולי 1867) היה נסיך רויס הקו הצעיר בין השנים 1854–1867.

## ביוגרפיה
היינריך נולד ב-20 באוקטובר 1789 בשלייץ, להיינריך הארבעים ושניים, נסיך רויס-שלייץ וגרה ולקרולינה, נסיכת הוהנלוהה-קירכברג, בתם של כריסטיאן פרידריך קרל, נסיך הוהנלוהה-קירכברג, ולואיזה שרלוטה, נסיכת הוהנלוהה-לנגנבורג. בשנת 1805 התגייס היינריך לצבא הפרוסי, ולחם בשורותיו במהלך מלחמת השחרור הגרמנית ובלחימה בצרפת. בשנת 1818 הוא הועלה לדרגת מיור, ובשנת 1824 הוא הועלה לדרגת אוברסט לויטננט. בשנת 1840 הוא הועלה לדרגת אוברסט, בשנת 1845 הוא הועלה לדרגת גנרל מיור, ובשנת 1851 הוא הועלה לדרגת גנרל לויטננט.

בשנת 1854 מת אחיו היינריך השישים ושניים, נסיך רויס הקו הצעיר ללא ילדים, והיינריך עלה לשלטון במקומו. תחת שלטונו הוא מינה את אדוארד היינריך-כריספנדורף כשר אוצר, ובשנת 1856 מינה אותו לתקן את החוקה הריאקציונרית בחוקה ליברלית שאושרה על ידי הפרלמנט.

הוא נחשב לאיש בעל כישרון, ידע, ניסיון עסקי, והיה פופולרי מאוד בארצו. כנסיך הוא היה בעל ברית קרוב של פרוסיה. בשנת 1859 הוא העברי את מקום מגוריו משלייץ לגרה. באוקטובר 1857 ייסד היינריך את עיטור הצלב האזרחי של כבוד. בשנת 1860 הוא הועלה לדרגת גנרל חיל הפרשים, אולם במהלך מלחמת אוסטריה–פרוסיה הוא נשאר נייטרלי כלפי הסכסוך. בשנת 1866 הוא עשה הסכם עם ממלכת פרוסיה על צירוף הנסיכות לקונפדרציה הצפון-הגרמנית. ב-11 ביולי 1867 מת היינריך, ובנו היינריך הארבעה עשר, נסיך רויס הקו הצעיר עלה לשלטון במקומו.

## משפחתו
ב-18 באפריל 1820 התחתן היינריך עם אדלהייד, נסיכת רויס-אברסדורף, בתם של היינריך החמישים ואחד, נסיך רויס-אברסדורף והרוזנת לואיזה פון הוים, ממנה נולדו לו שמונה ילדים:
* היינריך החמישי, נסיך רויס-שלייץ (1821–1861).
* אנה, נסיכת רויס-שלייץ (1822–1902), התחתנה עם אדולף, נסיך בנטהיים-טקלנבורג.
* אליזבת, נסיכת רויס-שלייץ (1824–1833).
* היינריך השביעי, נסיך רויס-שלייץ (1827–1828).
* היינריך האחד עשר, נסיך רויס-שלייץ (1828–1830).
* היינריך הארבעה עשר, נסיך רויס הקו הצעיר (1832–1913), התחתן עם אגנס, דוכסית וירטמברג.
* היינריך השישה עשר, נסיך רויס-שלייץ (1835–1836).
* מריה, נסיכת רויס-שלייץ (1837–1840).

## אילן יוחסין

## קישורים חיצוניים

קטגוריה:נסיכים גרמנים
קטגוריה:גרמנים שנולדו ב-1785
קטגוריה:גרמנים שנפטרו ב-1854
פגפילגרסטים

**פגפילגרסטים** (**pegfilgrastim**) הוא פילגרסטים או גורם מגרה יצירת מושבות גרנולוציטים (G-CSF) רקומביננטי שעבר פגילציה. פגפילגרסטים הוא החומר הפעיל בתרופות המשמשות לגרות ייצור של תאי דם לבנים (נויטרופילים) ומשפיע על שגשוג ודיפרנציאציה של נויטרופילים בתוך מח העצם.

## שימושים רפואיים
פגפילגרסטים מותווה להפחתת ההיארעות של זיהומים, המתבטאים בחום נויטרופני, בחולים עם ממאירויות לא-מיאלואידיות, המקבלים תרופות אנטי-סרטניות מיאלוסופרסיביות, הקשורות עם היארעות משמעותית קלינית של חום נויטרופני.

פגפילגרסטים מותווה גם להגדלת השרידות בחולים שנחשפו בצורה אקוטית למינונים מיאלוסופרסיביים של קרינה (תת-תסמונת המטופויאטית של תסמונת קרינה חריפה). אישור להתוויה זו התבסס על ניסויים בחיות ניסוי ונתמך על נתונים של השפעת פגפילגרסטים על נויטרופניה חמורה, בחולים עם סרטן שטופלו עם כימותרפיה מיאלוסופרסיבית.

## פרמקוקינטיקה ומינון
מנגנון הפעולה והיישומים הקליניים של פגפילגרסטים זהים לאלה של פילגרסטים. ההבדל העיקרי הוא משך הפעולה הארוך יותר של פגפילגרסטים. בהשוואה לפילגרסטים,

פגפילגרסטים הדגים פינוי כלייתי נמוך וזמן מחצית חיים של סילוק, ארוך יותר (עד ל-80 שעות לעומת 4 שעות של פילגרסטים), מאפיינים המוקנים על ידי הפגילציה (PEGylation). משך הפעולה הקצר של פילגרסטים מצריך מתן יומי, בעוד שזריקה אחת של פגפילגרסטים לכל מחזור של כימותרפיה, עשויה להספיק, בהתאם להתוויה.

## מסחור
פגפילגרסטים משווק, בין היתר, בשמות המסחריים **ניולסטה** (**neulasta**) ו**ניולסטים** - (**neulastim**) על ידי חברת אמג'ן ובשמות מסחריים נוספים.

## תרופות ביוסימילאריות
בחודש יולי 2016, מינהל המזון והתרופות האמריקאי (FDA) דחה את הבקשה לאישור תרופה ביוסימילרית לפגפילגרסטים, מטעם חברת סנדוז (Sandoz) מקבוצת נוברטיס.

בשנת 2018, אישר ה-FDA האמריקאי 2 תרופות ביוסימלאריות לפגפילגרסטים, בחודש יוני אושרה **פולפילה** (**fulphila**) של החברות מיילן וביוקון ובחודש נובמבר אושרה התרופה הביוסימילארית **אודנסיה** (**udenyca**) של חברת קוהרוס ביוסאיינסס (Coherus Biosciences).

תרופות ביוסמילאריות נוספות לפגפילגרסטים אושרו לשיווק באירופה.

## התרופה בישראל
התרופה ניולסטים מאושרת לשיווק בישראל, בצורת מזרק מוכן לשימוש, במתן תת-עורי, ומיועדת להעלאת מספר תאי הדם הלבנים, על ידי עידוד מח העצם לייצר יותר תאי דם לבנים, המסייעים לגוף להילחם בזיהום. התרופה כלולה בסל הבריאות.

## קישורים חיצוניים
* 
* פגפילגרסטים (Pegfilgrastim - (G-CSF באתר האגודה למלחמה בסרטן

## הערות שוליים

קטגוריה:תרופות לפי א'-ב'
פיטר מאנדי

[שמאל|ממוזער|200px|איור של פיטר מאנדי מ-1618, ובו יהודי בן [יהדות איסטנבול|קהילת קונסטנטינופול]]
**פיטר מאנדי** (באנגלית: **Peter Mundy**; 1596, פנרין, קורנוול, ממלכת אנגליה - 1667, פאלמות', ממלכת אנגליה) היה סוחר, אתנוגרף, וצייר אשר נודע במסעותיו בשטחי האימפריה העות'מאנית, רוסיה הצארית, האימפריה המוגולית, וסין בתקופת שושלת מינג המאוחרת. מאנדי תיעד ואייר את מסעותיו הרבים ובין השאר גם את יהודי האימפריה העות'מאנית, אורחות חייהם ולבושם.

## ביוגרפיה
מאנדי נולד בפנרין שבממלכת אנגליה וב-1609 נלווה לאביו ריצ'רד שהיה סוחר דגים במסע עסקים לרואן. בהמשך למד צרפתית וב-1611 עבד כנער סיפון בספינת סוחר ובהמשך התגורר לתקופה מסוימת בעיר סביליה. ב-1617 תועד כספן מן המניין בספינת סוחר מלכותית ושנה מאוחר יותר הגיע לקונסטנטינופול ועסק במסחר. בהמשך שב לאנגליה ובראשית מאי 1620 יצא שוב לרגל עסקיו לשטחים העות'מאניים. הוא הגיע לבלגרד, ביקר בשכ' יאלייה של יהודי בלגרד וציין ביומן מסעו, כי בעיר יש בין 60 ל-70 בתים של יהודים. מאנדי אייר ותיעד גם את הקהילות היהודיות בערים אליהן הגיע, והיו אלו מן האיורים המוקדמים שנותרו מאותן קהילות. מבלגרד המשיך לסרייבו וממנה לספליט. בהמשך הגיע לוונציה ולטורינו, משם נסע לפריז ובספטמבר 1620 שב לאנגליה.

ב-1628 עבד עבור חברת הודו המזרחית הבריטית ויצא בשליחותה לסוראט אשר בשטחי האימפריה המוגולית (בשטחי הודו המודרנית) וממנה המשיך לאגרה והגיע עד לגבול בנגל. ב-1634 שב לאנגליה. ב-1636 הפליג מהדאונס בראש שתי ספינות סוחר לכיוון סין. מאוחר יותר הגיע לרוסיה הצארית ונותר בממלכה עד 1648. כתבי היד והאיורים הרבים ממסעותיו מצויים בבספרייה הבודליינית. ב-1663 פרש מחיי המסעות והתגורר בפאלמות' אשר בקורנוול. ב-1667 פסק התיעוד לגביו ומניחים שנפטר בשנה זו או בסמוך אליה.

## קישורים חיצוניים

## הערות שוליים

קטגוריה:סופרים אנגלים
קטגוריה:מגלי ארצות אנגלים
קטגוריה:נוסעים
קטגוריה:ילידי 1596
קטגוריה:נפטרים ב-1667
היינריך השישים ושניים, נסיך רויס הקו הצעיר

**היינריך השישים ושניים, נסיך רויס הקו הצעיר** (בגרמנית: **Heinrich LXII Fürst Reuß jüngere Linie**; 31 במאי 1785 - 19 ביוני 1867) היה נסיך רויס הקו הצעיר בין השנים 1848 – 1854.

## ביוגרפיה
היינריך נולד ב-20 באוקטובר 1789 בשלייץ, להיינריך הארבעים ושניים, נסיך רויס-שלייץ וגרה ולקרולינה, נסיכת הוהנלוהה-קירכברג, בתם של כריסטיאן פרידריך קרל, נסיך הוהנלוהה-קירכברג, ולואיזה שרלוטה, נסיכת הוהנלוהה-לנגנבורג.

לאחר התפטרותו של היינריך השבעים ושניים, נסיך רויס-אברסדורף-לובנשטיין באוקטובר 1848, בעקבות מהפכות אביב העמים, איחד היינריך את נסיכויות רויס-לובנשטיין, רויס-אברסדורף ורויס-קסטריץ, ומאז כונתה הנסיכות, נסיכות רויס הקו הצעיר. תחת ממשלתו, המדינה קיבלה בשנת 1849 חוקה מודרנית. בשנת 1851 כונן הפרלמנט הראשון החוקתי, ובשנת 1852 תוקנה החוקה יחד עם חוק הבחירות. 

היינריך מת רווק ולא היו לו ילדים, ולכן, אחיו הצעיר היינריך השישים ושבעה, נסיך רויס הקו הצעיר עלה לשלטון במקומו.

## אילן יוחסין

## קישורים חיצוניים

קטגוריה:נסיכים גרמנים
קטגוריה:גרמנים שנולדו ב-1785
קטגוריה:גרמנים שנפטרו ב-1854
היינריך הארבעים ושניים, נסיך רויס-שלייץ וגרה

**היינריך הארבעים ושניים, נסיך רויס-שלייץ וגרה** (בגרמנית: **Heinrich XLII Fürst Reuß-Schleiz und Gera**; 27 בפברואר 1752 – 17 באפריל 1818) היה נסיך גרמני מבית רויס.

## ביוגרפיה
היינריך נולד ב-27 בפברואר 1752, להיינריך השנים עשר, רוזן רויס-שלייץ ולכריסטינה, רוזנת ארבאך-שנברג, בתם של גאורג אוגוסט, רוזן ארבאך-שנברג ופרדיננדה הנרייטה, רוזנת שטולברג-גדרן. בשנת 1784 מת אביו, והיינריך ירש את נחלותיו ותאריו. בשנת 1802 מת היינריך השלושים, רוזן רויס-גרה והיינריך איחד את שתי הרוזנויות תחת שלטונו. בשנת 1806 היינריך קיבל את התואר נסיך מידי נפוליאון. בשנת 1807 הנסיכות הצטרפה לקונפדרציה של הריין, ובשנת 1815 היא הצטרפה לקונפדרציה הגרמנית. ב-17 באפריל 1818 מת היינריך, ובנו היינריך השישים ושניים ירש את נחלותיו ותאריו.

## משפחתו
היינריך התחתן עם קרולינה, נסיכת הוהנלוהה-קירכברג, בתם של כריסטיאן פרידריך קרל, נסיך הוהנלוהה-קירכברג ולואיזה שרלוטה, נסיכת הוהנלוהה-לנגנבורג, ממנה נולדו לו שמונה ילדים:
* כריסטינה פיליפינה לואיזה, נסיכת רויס-שלייץ (1781–1866)
* היינריך החמישים ושמונה, רוזן רויס-שלייץ (1782–1783)
* כריסטינה פרדיננדה קרולינה, רוזנת רויס-שלייץ (1784–1785)
* היינריך השישים ושניים, נסיך רויס הקו הצעיר (1785–1854)
* היינריך השישים וחמישה, רוזן רויס-שלייץ (1788–1790)
* היינריך השישים ושבעה, נסיך רויס הקו הצעיר (1789–1867)
* היינריך השישים ושמונה, רוזן רויס-שלייץ (1790–1792)
* היינריך השבעים ואחד, רוזן רויס-שלייץ (1793–1794)

## אילן יוחסין

## הערות שוליים

קטגוריה:נסיכים גרמנים
קטגוריה:גרמנים שנולדו ב-1752
קטגוריה:גרמנים שנפטרו ב-1818
אשלי מארי

**אשלי מוניק מארי** (באנגלית: **Ashleigh Monique Murray**; נולדה ב-18 בינואר 1988) היא שחקנית וזמרת אמריקאית הידועה בעיקר בשל גילומה את הדמות ג'וזי מקוי מהסדרה "ריברדייל".

## קריירה
בשנים 2017 עד 2019 שיחקה בתפקיד ראשי ב"ריברדייל", דרמת נעורים מבית "The CW", את דמותה של ג'וזי מקוי, הסולנית הראשית של הלהקה המקומית, "ג'וזי והפוסיקאטס".

בשנת 2017 כיכבה בתפקיד הראשי, בסרט המקור של נטפליקס "דידרה ולייני שודדות רכבת". הסרט הוקרן בבכורה עולמית בפסטיבל הסרטים סאנדנס ב-23 בינואר 2017, והופץ בנטפליקס העולמית ב-17 במרץ 2017.

ב-2020 עברה לגלם את דמותה של ג'וזי מקוי כחלק מצוות השחקנים הראשי של "קייטי קין", סדרת הבת של "ריברדייל".

## פילמוגרפיה
### סרטים

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
ישיבת דגל ירושלים

**ישיבה תורנית לאומית דגל ירושלים** היא ישיבה תיכונית תורנית פנימייתית באלעד המשתייכת לזרם התורני לאומי. בראשותה עומד הרב משה יונגשטיין.

## תולדות הישיבה
הישיבה הוקמה בשנת הלימודים תשע"ד (2014) ביוזמתו של הרב משה יונגשטיין, מחנך כיתה י"ב בישיבת דרכי נעם בפתח תקווה ובוגר ישיבת מרכז הרב, ובעידודו ותמיכתו של הרב חנן אדלשטיין, אז ר"מ בישיבת הר המור והיום ראש ישיבת טל ישראל בירושלים, כישיבה שרוב יום הלימודים בה יוקדש ללימודי קודש ומיעוטו ללימודי חול (בשונה מישיבה תיכונית רגילה).

בתחילה מיקום הישיבה היה בישיבת בני עקיבא נחלים (נחל יצחק), כעבור שנה וחצי (סוף שנת הלימודים תשע"ו - 2016) עברה למרכז התורני הטכנולוגי במושב, במקום ישיבת נהרדעא שהייתה עד אז שם.

בחידון התנ"ך העולמי בשנת תשע"ט זכה תלמיד הישיבה, יונתן ויסמן, במקום הראשון.

נכון לשנת הלימודים התשפ"ו, לומדים בישיבה כ-120 תלמידים. חלקם הגדול מתגורר במרכז הארץ.

בחודש אדר א' תשפ"ד עברה הישיבה למשכן הקבע החדש שלה בעיר אלעד.

## דרכה של הישיבה
השם של הישיבה נלקח משמה של התנועה של הרב קוק, שקרא ופעל להקים תנועה דתית שתהיה שותפה פעילה בהקמת היישוב היהודי בארץ ישראל, ואף תהיה דומיננטית יותר מהתנועה הציונית החילונית. בדרך זו, סוברת הישיבה, צריכה להתנהל הציונות הדתית, כשותפים פעילים ואף דומיננטיים יותר במדינת ישראל.

בשונה מישיבות תיכונית רגילות, לימודי החול נלמדים במשך שעות בודדות ובהיקף מצומצם יותר. מלבד זאת, בישיבה ישנם חוגים ומגמות כבכל ישיבה תיכונית, וכן ניגשים לבגרויות כרגיל (100% זכאות לבגרות).

במהלך כיתות ט' וי' התלמידים לומדים במתכונת כמעט כשל ישיבות קטנות אך עם מעט לימודי חול. זאת על מנת לבנות אצלם קומה חזקה של תורה.

בישיבה יש סדר מוסר שהיוזמה שלו והניהול שלו הוא על ידי התלמידים.

וכן מכון מחודדים בפיך לחזרות על הלימוד, שמנוהל על ידי התלמידים.

## הצוות החינוכי
*הרב משה יונגשטיין, ראש הישיבה ומקימה, בוגר ישיבת מרכז הרב, תלמידם של הרב מרדכי והרב עמיאל שטרנברג.
*הרב אבשלום בידני, ר"מ ובעל כושר דיינות, בוגר ישיבת עטרת ירושלים.
*הרב יאיר אלמוגי, ר"מ, בוגר ישיבת הר המור.
*הרב נדב ויזל, ר"מ, בוגר ישיבת עטרת נחמיה.
*הרב אייל חבשוש, ר"מ צהריים (חצר"מ), בוגר ישיבת קרני שומרון.
*הרב חגי קורץ, ר"מ צהריים (חצר"מ).
*הרב יהונדב מילר, ר״מ סדר ערב, בוגר ישיבת מרכז הרב.
*הרב מנחם ביגל, ר"מ סדר ערב, בוגר ישיבת הר המור.

## קישורים חיצוניים
* 

## הערות שוליים

קטגוריה:ציונות דתית
קטגוריה:ישיבות תיכוניות-תורניות
ניניה סרסלו

**ניניה סרסלו** (בפינית: **Ninja Sarasalo**; נולדה ב-8 במאי 1982) היא זמרת ודוגמנית פינית.

## ביוגרפיה
סרסלו נולדה בהלסינקי, סבתה הייתה ממוצא שוודי ורוסי.

כדוגמנית היא עבדה עבור חברת הקוסמטיקה "Garnier" ותמונותיה הופיעו במגזינים Elle וGQ. היא צעדה בתצוגות אופנה במילאנו ופריז.

ב-1999 הופיעה בקליפ של להקת HIM.

ב-2001 הופיעה בסרט הצרפתי "Absolument fabuleux" לצד נטלי ביי.

ב-2006 ניניה סרסלו הוציאה את הסינגל הראשון שלה כזמרת הנקרא "Fashion" ודורג במקום הראשון בטבלאות בפינלנד, אלבומה הראשון "I Don't Play Guitar" יצא בתחילת 2007.

ב-2008 השתתפה בתחרות לבחירת נציג פינלנד לאירוויזיון עם השיר "Battlefield of Love" אך לא עלתה לגמר התחרות.

## קישורים חיצוניים
* 
* 

## הערות שוליים

קטגוריה:דוגמניות פיניות
קטגוריה:שחקניות קולנוע וטלוויזיה פיניות
קטגוריה:זמרות פיניות
קטגוריה:פיניות שנולדו ב-1982
היינריך החמישים ואחד, נסיך רויס-אברסדורף

**היינריך החמישים ואחד, נסיך רויס-אברסדורף** (בגרמנית: **Heinrich LI. Reuß zu Ebersdorf**; 16 במאי 1761 – 10 ביולי 1822) היה נסיך רויס-אברסדורף משנת 1779 ועד למותו בשנת 1822.

## ביוגרפיה
היינריך נולד ב-16 במאי 1761 בזאלבורג-אברסדורף שהשתייכה לרוזנות רויס-אברסדורף, להיינריך העשרים וארבעה, רוזן רויס-אברסדורף ולקרולינה ארנסטינה, רוזנת ארבאך-שנברג, בתם של גאורג אוגוסט, רוזן ארבאך-שנברג ופרדיננדה הנרייטה, רוזנת שטולברג-גדרן. שלא כמו אצל רוב שליטי אירופה, המספר הסודר שנוסף לשמו לא סימל שהיו כל כך הרבה שליטים עם השם הזה לפניו, אלא לפי המסורת, כל הגברים בבית רויס נקראו בשם היינריך, ומוספרו לפי סדר הלידה במשפחה באופן כללי. בנסיכות רויס הקו הצעיר, שיטת המספור הייתה לאפס בכל תחילת המאה.

בשנת 1779 מת אביו, והיינריך ירש את נחלותיו ותאריו. ב-9 באפריל 1806 שודרגה הרוזנות למעמד של נסיכות, ובשנת 1807 הצטרפה הנסיכות לקונפדרציה של הריין. בשנת 1815 הצטרפה הנסיכות לקונפדרציה של הריין. ב-10 ביולי 1822 מת היינריך, ובנו היינריך השבעים ושניים, נסיך רויס-אברסדורף ירש את נחלותיו ותאריו.

## משפחתו
ב-16 באוגוסט 1791 התחתן היינריך עם הרוזנת לואיזה פון הוים, בתם של גוטהלף אדולף, רוזן הוים וסופיה אוגוסטה, רוזנת שטולברג-רוסלה, ממנה נולדו לו שלושה ילדים:
* קרולינה, נסיכת רויס-אברסדורף (1792–1857).
* היינריך השבעים ושניים, נסיך רויס-אברסדורף (1797–1853).
* אדלהייד, נסיכת רויס-אברסדורף (1800–1880), התחתנה עם היינריך השישים ושבעה, נסיך רויס הקו הצעיר.

## אילן יוחסין

קטגוריה:נסיכים גרמנים
קטגוריה:ילידי 1761
קטגוריה:גרמנים שנפטרו ב-1822
כיוון הנדידה

**כיוון הנדידה** (באנגלית: **Flight Behavior**) הוא הרומן השביעי שכתבה הסופרת ברברה קינגסולבר. הוא כיכב ברשימת רבי-המכר של הניו יורק טיימס, העיתונים וושינגטון פוסט ו-USA Today הכריזו עליו בתור "הספר הטוב ביותר של השנה" בשנת 2012 כשיצא לאור, והוא היה מועמד לפרס לסיפורת מאת נשים ב-2013 שבו זכתה הסופרת א. מ. הומס עם הספר "סלח לנו" באותה שנה. הספר תורגם לעברית על ידי יעל סלע-שפירו ויצא לאור בהוצאת כתר ב-2014.

## תקציר העלילה
העלילה מתרחשת במאה ה-21, ומתמקדת בדֶלֵרובּיָה - עקרת בית ואם צעירה לשני ילדים קטנים החיה בתנאי עוני בחווה בעיירת שוליים בטנסי, מנותקת מקצב החיים הפועם של אמריקה המתקדמת. לדלרוביה היו שאיפות לא אופייניות לעיירה זו בה בבית הספר המקומי אין פיקוח על תוכנית הלימודים והמורים חסרי מוטיבציה: היא ניסתה להתקבל לאוניברסיטה, אבל עם הרקע ההשכלתי הדל שלה לא היה לה סיכוי. בגיל שבע-עשרה נכנסה להריון, נישאה בנישואים חפוזים לקאב, עברה להתגורר בחוות הוריו השתלטנים, ילדה שני ילדים, וחייה נתקעו. יום אחד, כאשר דלרוביה מתכוונת להפגש עם בחור שהכירה כדי לבגוד בפעם הראשונה בבעלה ובכך בעצם להשליך את חייה המוכרים, היא בוחרת לא להרכיב משקפי הראייה שלה, כדי שתיראה במיטבה. במעלה ההר שליד החווה המשפחתית היא רואה חיזיון שהיא מתארת כ"שריפה ללא עשן" שלאחר מכן יתברר שהיו אלו מיליוני פרפרים מסוג דנאית מלכותית ותנועת הכנפיים הכתומות שלהם. החיזיון מוכרז כנס בעיירה ההררית הענייה, אבל כשחוקר פרפרים מקים מעבדה בקרוואן שבחצר ביתה של דלרוביה הוא מספק להם הסבר מדעי לתופעה. נדידת הדנאית מאזורים קרים בצפון אמריקה לדרום החם היא תופעה ידועה, אלא שהפעם במקום להגיע להרי מקסיקו הגיעו הפרפרים לאזור הררי בארצות הברית. החוקר מזהיר ששינוי ההתנהגות של הפרפרים הוא סימפטום מטריד של ההתחממות עולמית ושהפרפרים בסכנת הכחדה בעקבות שינוי מסלול חייהם. חיי העיירה השלווים משתנים בעקבות הופעת תקשורת וקהל רב של מבקרים וגם חייה של דלרוביה עוברים תפנית חדה. לראשונה היא עובדת בשכר (כעוזרת של החוקר) ומגלה עניין מחודש במדע.

הספר משלב מגוון של נושאים: ההתחממות הגלובלית והשפעת האדם על הטבע, הפערים הבין-חברתיים בארצות הברית, פערי מדע-אמונה, יחסים בתוך משפחה – חמות-כלה, הורים-ילדים – הגשמה עצמית, וחברות.

## השראה
קינגסולבר סיפרה בראיונות שרצתה במשך שנים רבות לכתוב רומן על איך אנחנו חושבים ומדברים על שינוי האקלים, ומדוע אנחנו לא מדברים על זה ולמה כל כך קשה לדבר על זה כי סיפורים וספרות יכולים לעזור לנו לשקול להסתכל על העולם אחרת. היא מרגישה שבעזרת פרוזה ניתן לארוז את המדע באופן שאינו מאיים עבור קהל גדול יותר ולעורר אמפתיה.

הרעיון לאירוע שיפעיל את הסיפור, הופיע לה בחלום בו ראתה את מיליוני הפרפרים ודמיינה איך מחצית האנשים יראו בו נס שאורגן על ידי אלוהים והאנשים האחרים יראו בכך הוכחה מחרידה להתחממות הגלובלית.

הספר גם עוסק באימהות. לטענת הסופרת אימהות בחברה שלנו עברה רומנטיזציה עד כדי כך שזה כמעט נגד החוק לומר שיש רגעים ביום שאת שונאת את הילדים שלך ולכן זה היה אתגר ליצור דמות שהיא אמא כזו, שאוהבת את ילדיה, אך האימהות לא מספקת אותה בכלל.

## הערות שוליים

קטגוריה:ספרי 2014
קטגוריה:ספרי הוצאת כתר
קטגוריה:ספרים אמריקאיים
Madame X Tour

**Madame X Tour** הוא סיבוב ההופעות האחד עשר של הזמרת-יוצרת האמריקאית מדונה אשר החל באמריקה הצפונית ואירופה. סיבוב ההופעות כלל כ-92 הופעות והחל ב-17 בספטמבר 2019, והסתיים, ב-8 במרץ 2020. סיבוב הופעות זה מלווה את צאת אלבומה הארבעה-עשר, *[[Madame X (אלבום)|Madame X]]* שיצא ביוני באותה השנה.

## רשימת השירים
# "God Control"
# "Dark Ballet"
# "Human Nature"
# "Express Yourself"
# "Madame X Manifesto" (קטע מעבר)
# "Vogue"
# "I Don't Search I Find"
# "Papa Don't Preach" / "American Life"
# "Coffin" (קטע מעבר)
# "Batuka"
# "Fado Pechincha"
# "Killers Who Are Partying"
# "Crazy"
# "Welcome to My Fado Club" / "La Isla Bonita"
# "Sodade"
# "Medellín"
# "Extreme Occident"
# "Rescue Me" (קטע מעבר)
# "Frozen"
# "Come Alive"
# "Future"
# "Crave"
# "Like a Prayer"
# "I Rise"

## ביטולי מופעים
בעקבות מגפת הקורונה ביטלה מדונה את המופע שהיה צריך להתקיים ב-10 במרץ 2020, בפריז שבצרפת ואת המופע שהיה צריך להתקיים ב-11 במרץ באותה השנה, באותו המקום גם כן. זאת בנוסף לכך שביטלה עשרה מופעים נוספים בעקבות פציעה חמורה. את שלושת המופעים שהיו צריכים להתקיים בבוסטון ביטלה גם כן, בעקבות סיבות רפואיות.

המופע שהיה צריך להתקיים ב-12 בנובמבר 2019, בוטל בשל בעיות בתזמון, תוך שמופע הפתיחה שהיה צריך להתקיים ב-15 בספטמבר 2019, בוטל בגלל בעיות בהפקה. המופע שהיה צריך להתקיים במקומו ב-7 באוקטובר באותה השנה, בוטל גם כן בעקבות בעיות רפואיות.

## תאריכי הופעות

### הופעות שבוטלו

## קישורים חיצוניים

## הערות שוליים

קטגוריה:סיבובי הופעות מ-2019
קטגוריה:סיבובי הופעות מ-2020
קטגוריה:סיבובי הופעות של מדונה
קטגוריה:Madame X (מדונה)
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות שבוטלו בעקבות מגפת הקורונה
Courage World Tour

**Courage World Tour** הוא סיבוב ההופעות הארבעה עשר של הזמרת-יוצרת הקנדית סלין דיון אשר מתקיים בצפון אמריקה ואירופה. סיבוב ההופעות כולל בתוכו כ-52 הופעות בסך הכול, והוא החל ב-18 בספטמבר 2019, והסתיים ב-8 במרץ 2020.

סיבוב הופעות מלווה את צאת אלבומה השנים עשר בשפה האנגלית של סלין דיון, Courage.

## רקע
בנובמבר 2019, הוציאה סלין דיון להוציא את אלבומה השנים עשר בשפה האנגלית Courage, עליו נתמך סיבוב ההופעות. ההופעה הראשונה במסגרת סיבוב ההופעות התקיימה בקוויבק סיטי ב-18 בספטמבר 2019.

כמו כן, שמו של סיבוב ההופעות נגזר משמו של האלבום עליו הוא נתמך. במהלך סיבוב ההופעות עתידה דיון להופיע בגני יהושע, בהופעה שלא תעלה על 20,000 צופים. כמו כן, חייבה דיון את הקהל אשר יגיע למופעים שלה לבוא בלבוש אלגנטי בלבד.

## רשימת השירים
רשימת השירים מההופעה בקוויבק סיטי (18 בספטמבר 2019):

## תאריכי הופעות

### הופעות שנדחו

### הופעות שבוטלו

## קישורים חיצוניים

## הערות שוליים

קטגוריה:סיבובי הופעות מ-2019
קטגוריה:סיבובי הופעות מ-2020
קטגוריה:סיבובי הופעות של סלין דיון
קטגוריה:סיבובי הופעות שנדחו בעקבות מגפת הקורונה
טקס פרסי האקדמיה הבריטית לקולנוע ה-62

**טקס [[פרס באפט"א לקולנוע|פרסי האקדמיה הבריטית לקולנוע]] ה-62** שמעניקה האקדמיה הבריטית לאמנויות הקולנוע והטלוויזיה, נערך ב-8 בפברואר 2009 הוענקו לסרטים הטובים ביותר של שנת 2008.

## זוכים ומועמדים
[שמאל|ממוזער|225x225 פיקסלים|[דני בויל, זוכה פרס הבמאי הטוב ביותר]]
[שמאל|ממוזער|210x210 פיקסלים|[מיקי רורק, זוכה פרס השחקן הטוב ביותר]]
[שמאל|ממוזער|199x199 פיקסלים|[קייט וינסלט, זוכת פרס השחקנית הטובה ביותר]]
[שמאל|ממוזער|215x215 פיקסלים|[הית' לדג'ר, זוכה פרס שחקן המשנה הטוב ביותר]]
[שמאל|ממוזער|225x225 פיקסלים|[פנלופה קרוז, זוכת פרס שחקנית המשנה הטובה ביותר]]
[שמאל|ממוזער|209x209 פיקסלים|[מרטין מקדונה, זוכה פרס התסריט המקורי הטוב ביותר]]
[שמאל|ממוזער|210x210 פיקסלים|[נואל קלארק, זוכה פרס הכוכב העולה]]

### פרס באפט"א לתרומה מצטיינת לקולנוע
* **Pinewood Studios**
* **Shepperton Studios**

## סרטים עם מועמדויות וזכיות מרובות

width="20px"|

## קישורים חיצוניים

* 

קטגוריה:טקסי פרס באפט"א
קטגוריה:2009 בממלכה המאוחדת
זליג שטורך

**זֶליג שְטוֹרְךְ** (נולד ב-9 במאי 1946) הוא קלע ישראלי שהתחרה ברובה, באקדח וברובה אוויר, במסגרת נבחרת ישראל והפועל אשקלון. אלוף ישראל בתרגיל 60 כדור שכיבה (1967). מניצולי טבח הספורטאים באולימפיאדת מינכן.

## ביוגרפיה
זליג שטורך נולד בשנת 1946 בקזחסטן שבברית המועצות. ב-1962 עלה לישראל עם משפחתו. למד עברית בקיבוץ בית קמה, ומשם עבר עם משפחתו לאשקלון ולמד חרטות בבית הספר "אורט" שבעיר. ב-1964 החל לעסוק בקליעה במסגרת הגדנ"ע. בשנת 1966 צורף לנבחרת ישראל בקליעה, ובדצמבר 1967 הוכתר לאלוף ישראל בתרגיל 60 כדור שכיבה, כשקלע 595 נקודות מתוך 600 אפשריות (תוצאה זהה לשיא הישראלי).

בשנת 1968 נמנה עם משלחת ישראל באולימפיאדת מקסיקו סיטי, שבה התחרה ברובה 3 מצבים 50 מטר והגיע למקום 51 עם 1,095 נקודות.

בשנת 1970 נמנה עם משלחת ישראל במשחקי אסיה שנערכו בבנגקוק, וזכה בשלוש מדליות קבוצתיות: מדליית זהב ברובה מצב שכיבה 50 מטר ושתי מדליות כסף ברובה 3 מצבים 50 מטר וברובה רגיל 3 מצבים 50 מטר.

בשנת 1972 נמנה עם משלחת ישראל באולימפיאדת מינכן והספיק להשתתף בתחרות רובה קליבר זעיר מצב שכיבה מ-50 מטר, שבה הגיע למקום 57 עם 589 נקודות. הסייף דן אלון, שראה את תחילת האירוע של השתלטות מחבלים על ספורטאי המשלחת הישראלית, סיפר זאת לארבעת חבריו למשלחת ולחדר, הנרי הרשקוביץ, שאול לדני, יהודה וינשטיין, וזליג שטורך. הם הבינו שהם חייבים לברוח מיד. כדי לא לעורר רעש הלכו לאט אל מרפסת חדרם, וממנה קפצו למטה, וכך ניצלו. את זיכרונותיו מאירוע זה הציג בסרט הדוקומנטרי "היום ה-11: ניצולי מינכן 72'", ששודר בערוץ ההיסטוריה.

התחרה גם במשחקי אסיה 1974, שנערכו בטהראן.

ביולי 1979 נמנה עם רביעיית קלעים ששברה את השיא הישראלי בתרגיל 60 כדור שכיבה, עם הישג של 2,369 נקודות.

## קישורים חיצוניים

## הערות שוליים

קטגוריה:ישראלים ילידי קזחסטן
קטגוריה:עולים בשנות ה-1960
קטגוריה:קלעים ישראלים
קטגוריה:קלעים אולימפיים ישראלים
קטגוריה:משתתפים ישראלים באולימפיאדת מקסיקו סיטי (1968)
קטגוריה:משתתפים ישראלים באולימפיאדת מינכן (1972)
קטגוריה:ישראלים שנולדו ב-1946
מכבי רמת גן (כדורגל)

**מכבי רמת גן** הייתה קבוצת כדורגל ישראלית מהעיר רמת גן, שנוסדה עוד ב-1939 בתקופת המנדט הבריטי בארץ ישראל, והמשיכה לשחק גם לאחר קום מדינת ישראל, עד להתמזגותה עם הכח תל אביב, ליצירת "הכח מכבי רמת גן" שהיום נקראת הכח עמידר רמת גן.

## היסטוריה
הקבוצה הוקמה בשנת 1939, ונרשמה בהתאחדות לליגה המחוזית במחוז תל אביב ב' של עונת 1939, שם סיימה במקום ה-11. עונה לאחר מכן סיימה במקום ה-10 במחוז שומרון בליגת המשנה - ליגה ב', עם 0 ניצחונות. בעונות הבאות הקבוצה השתפרה וסיימה במקום ה-4 ובמקום ה-6 בליגת המשנה, למרות שהליגה לא הושלמה. הקבוצה המשיכה בליגה השנייה גם לאחר הקמת מדינת ישראל, וב-1949/1950 שיחקה בליגה המיוחדת ששיבצה את הקבוצות בליגות, סיימה במקום הראשון ב"בית השרון", מה שהשאיר אותה בליגה השנייה שנוסדה שנתיים לאחר מכן - ליגה ב'. ב-1951/1952 פספסה הקבוצה את העלייה לאחר שסיימה במקום השני, 4 נקודות מתחת להפועל כפר סבא שנלחמה איתה על העלייה לליגה הבכירה דאז - ליגה א'. בשנים הבאות נחלשה הקבוצה ורק שרדה בליגה באופן גבולי, עד שבעונת 1956/1957 סיימה במקום האחרון בליגת המשנה (ליגה א') וירדה לליגה השלישית (ליגה ב').

בסיום עונת 1958/1959, עקב מצוקה כלכלית הקבוצה התאחדה עם קבוצת הכח תל אביב, שאומנם לא שינתה את שמה עד 2 עונות לאחר מכן ב-1962 אז הוקמה רשמית הכח מכבי רמת גן, קבוצה שזכתה לאחר מכן ב-2 אליפויות ו-2 גביעים בישראל.

הקבוצה המאוחדת החדשה לקחה את אצטדיונה של מכבי רמת גן המקורית, אצטדיון גלי גיל, אך היא הורכבה בעיקר משחקני הכח כיוון שהם היו בכירים יותר (הכח תל אביב שיחקה בליגת המשנה לעומת מכבי רמת גן ששיחקה בליגה השלישית). על כן המשיכה קבוצת מכבי רמת גן להתקיים בעזרת שחקניה בליגה ב' עד לעונת 1968/1969, אז התאחדה הקבוצה עם "מכבי רמת השקמה", שבגלגולה כיום נקראת מכבי השקמה/רמת חן, ולמעשה הפסיקה להתקיים בשמה והתפרקה.

## ראו גם
*הכח תל אביב
*הכח עמידר רמת גן

## הערות שוליים

קטגוריה:היישוב: מועדוני ספורט
קטגוריה:היישוב: כדורגל
קטגוריה:רמת גן: מועדוני ספורט
קטגוריה:קבוצות כדורגל ישראליות
קטגוריה:קבוצות כדורגל ישראליות שהתפרקו
קטגוריה:קבוצות כדורגל שהוקמו ב-1939
רמת גן (כדורגל)
קרחון גרגורי (אנטארקטיקה)

**קרחון גרגורי** (באנגלית: **Gregory Glacier**) הוא קרחון בחוף המערבי של ארץ גרהאם שבאנטארקטיקה. 

הקרחון נשפך לתוך מפרצון סיירבה, מצפון לקרחון ברגה.  

גובהו של הקרחון 627 מטרים מעל פני הים.

## היסטוריה
### גילוי הקרחון
הקרחון מופיע לראשונה במפה של ממשלת ארגנטינה משנת 1957.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים של בריטניה בשנת 1960.

הקרחון נקרא על שמו של הולינגוורת' פרנקלין גרגורי (Hollingsworth Franklin Gregory), מהנדס אווירונאוטיקה אמריקאי שהיה חלוץ בפיתוח מסוקים ושימוש בהם.

## לקריאה נוספת
• M. G. Laird, G. D. Mansergh & J. M. A. Chappell (1971), **[https://www.tandfonline.com/doi/pdf/10.1080/00288306.1971.10421939 Geology of the Central Nimrod Glacier area, Antarctica]**, PP 436 - 437, New Zealand Journal of Geology and  Geophysics, 14:3, 427-468, DOI: 10.1080/00288306.1971.10421939 

## קישורים חיצוניים
* קרחון גרגורי באתר הסקר הגאולוגי של ארצות הברית
* קרחון גרגורי באתר הגאזט האנטארקטי של ממשלת ניו זילנד
* קרחון גרגורי באתר הגאזט האנטארקטי של ממשלת אוסטרליה
* קרחון גרגורי באתר הגאזט האנטארקטי המשווה SCAR של ממשלת אוסטרליה
* מפת אזור קרחון גרגורי
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

גרגורי
גרגורי
קטגוריה:ארצות הברית באנטארקטיקה
שיר בבוקר בבוקר

"**שיר בבוקר בבוקר**" (ידוע גם על פי מילותיו הראשונות "**פתאום קם אדם**") הוא שיר שכתב המשורר אמיר גלבע. את השיר הלחינו יחדיו גידי קורן ושלמה ארצי, ואת העיבוד כתב ירון גרשובסקי. הביצוע המפורסם ביותר הוא של שלמה ארצי, שביצע את השיר בפסטיבל הזמר והפזמון 1973 והגיע למקום השני.

## רקע
השיר נכתב על ידי המשורר אמיר גלבֹּע, ויצא לאור בספר שיריו השלישי "שירים בבוקר בבוקר" המרכז שירים שכתב בשנים 1950 - 1952. גידי קורן ושלמה ארצי הלחינו אותו, והשיר השתתף בפסטיבל הזמר והפזמון שהתקיים בסימן חצי יובל למדינת ישראל. מחברי השירים לתחרות נקראו לכתוב שירים ברוח חצי יובל למדינה, כשבמקום הראשון זכה השיר "את ואני נולדנו בתש"ח", בביצוע עדנה לב. כשקורן וארצי הלחינו את השיר הם לא ביקשו את רשותו של המשורר גלבֹּע. עם זאת, גלבֹּע לא הביע הסתייגות מביצוע השיר בפסטיבל הזמר והפזמון.

השיר נכלל באלבום "אומרים ישנה ארץ" של שלמה ארצי. הוא דורג במקום השלישי במצעד הפזמונים העברי השנתי של קול ישראל, ובמקום החמישי במצעד של גלי צה"ל.

"שיר בבוקר בבוקר" נחשב באופן לא רשמי לאחד מהמנוני המחאה החברתית של שנת 2011. שלמה ארצי ביצע את השיר באחת מן ההפגנות הגדולות שהתקיימו במסגרת המחאה.

## תוכן השיר

השיר מדבר על תקומת העם היהודי בארצו והתלכדותו כעם, באמצעות הדגמת תהליך העובר על אדם יחיד המתעורר לפתע משנתו ומתחיל ללכת. ההליכה היא סמל לשינוי שחל בעם היהודי.

אחד ההסברים לשיר הוא, שגלבֹּע כתב אותו בהשפעת המפגש עם שארית הפליטה, לו היה עד כשהתנדב לצבא הבריטי בשלבי הסיום של מלחמת העולם השנייה. הוא נתקל בשיירות הפליטים, בהן חיפשו יהודים זה את זה. לעיתים היה חשש להזדהות כיהודי והיו פונים במילה שרק יהודי יכול היה להבינה, למשל "עמך?" (ר' דברי אורלי בך בריאיון). התייחסות חיובית לפניה הייתה מביאה להזדהות מלאה, או כדבר השיר "לכל הנפגש בדרכו אומר הוא שלום".

## גרסאות כיסוי
*בשנת 1973 הקליטה אופירה גלוסקא את "שיר בבוקר בבוקר" ואת "את ואני נולדנו בתש"ח" באלבום "כוכבי המצעד".
*בשנת 1975 הקליט את השיר מוטי גלעדי באלבום "מוטי גלעדי שר Best of the 70's"
*בשנת 2004 הקליטו האחים צנחני גרסת כיסוי לשיר במסגרת התכנית "כוכב נולד".
*בשנת 2007 הקליטה להקת הגרובטרון גרסת כיסוי לשיר.
*בשנת 2007 ביצעו את השיר כוכבי הפסטיגל כחלק ממחרוזת שירי ארץ ישראל.
*בשנת 2011 הקליטה שלישיית מה קשור גרסה לשיר, שהיוותה את הפתיח לתוכנית הטלוויזיה בכיכובה "עם סגולה" לעיבוד שחיבר טל פורר.

## קישורים חיצוניים
* '''שיר בבוקר בבוקר''', באתר הספרייה הלאומית
* 
* [אקורדים לשיר בבוקר בבוקר](https://www.tab4u.com/tabs/songs/6918_שלמה_ארצי_-_שיר_בבוקר_בבוקר_(פתאום_קם_אדם).html), באתר Tab4u
* 
*עופר גביש, פתאום קם אדם שיר בבוקר בבוקר
* 
* 
* 

## הערות שוליים

קטגוריה:שירי שלמה ארצי
קטגוריה:שירי אופירה גלוסקא
קטגוריה:שירי פסטיבל הזמר והפזמון 1973
קטגוריה:שירים בעברית
קטגוריה:שירים שהולחנו על ידי שלמה ארצי
קטגוריה:שירים שהולחנו על ידי גידי קורן
קטגוריה:שירים על בוקר
לורי סגל

**לורי סגל** (באנגלית: **Lore Segal**; ) הייתה סופרת, מתרגמת, מורה, סופרת ילדים וסיפורים קצרים יהודייה-אמריקאית.

ספרה, המטבח של שייקספיר, היה מועמד לפרס פוליצר ב-2008.

## קורות חיים
סגל נולדה בשם לורי גרוסמן בווינה, שבאוסטריה, כבת יחידה למשפחה יהודית מהמעמד הבינוני. אביה היה מנהל חשבונות ראשי בבנק, ואמה הייתה עקרת בית. עם השתלטותו של היטלר על אוסטריה (האנשלוס) היא נשלחה לאנגלייה, כילדה, בגל הראשון של הקינדר-טרנספורט (Kindertransport), בקבוצה של 500 ילדים. במשך כשלוש עשרה שנים היא עברה ממדינה למדינה וממשפחה למשפחה ואף הצליחה לקבל תואר BA מאוניברסיטת בדפורד בלונדון (Bedford University). בשנת 1961 היא התיישבה בניו יורק ונישאה לעורך בשם דייוויד סגל. הם הספיקו ללדת שני ילדים, ביאטריס וג'ייקוב, בטרם מותו הפתאומי של דייוויד בשנת 1970.

בנוסף לקריירה הענפה שלה בכתיבה, סגל לימדה באוניברסיטאות רבות וביניהן: אוניברסיטת קולומביה, אוניברסיטת פרינסטון, מכללת בנינגטון, מכללת שרה לורנס, אוניברסיטת אילינוי שבשיקגו, ואוניברסיטת אוהיו. היא יצאה לגמלאות בשנת 1995 אבל הקריירה הספרותית שלה נמשכה עד שהגיעה לגיל 90 עת פרסמה את האסופה *The Journal I Did Not Keep.*

חלק הארי של עבודותיה נשען על החוויה שלה כפליטה. ספרה המפורסם "Other People's Houses" מתאר את ילדותה, ואת השתתפותה כילדה בגל הראשון של הקינדר-טרנספורט, משימת הצלה שבמסגרתה נשלחו ילדים יהודים לאנגליה.

## לקריאה נוספת

* Maurer, Paul Pinchas, Lore Segal: Heimat und Fremde: das Leben und Schreiben einer österreichisch-amerikanischen Schriftstellerin, Jerusalem, 2020. 


## קישורים חיצוניים

* ראיון מיוני 2018, באתר ft.com
* ביקורת על הספר Other People's Houses, באתר thenewpress.com
* לורי סגל, באנציקלופדיה Jewish Women's Archives

קטגוריה:סופרות ילדים ונוער אמריקאיות
קטגוריה:סופרות ילדים ונוער יהודיות
קטגוריה:מחברות סיפורים קצרים אמריקאיות
קטגוריה:מחברי סיפורים קצרים יהודים
קטגוריה:מתרגמות אמריקאיות
קטגוריה:מתרגמות יהודיות
קטגוריה:מתרגמים יהודים אמריקאים
קטגוריה:ילדים בשואה: אוסטריה
קטגוריה:ניצולות השואה: אוסטריה
קטגוריה:ניצולי הקינדר-טרנספורט
קטגוריה:בוגרות אוניברסיטת לונדון
קטגוריה:בוגרות בנינגטון קולג'
קטגוריה:סגל ניו יורקר
קטגוריה:סגל קולג' שרה לורנס
קטגוריה:סגל אוניברסיטת פרינסטון
קטגוריה:סגל אוניברסיטת קולומביה
קטגוריה:סגל אוניברסיטת המדינה של אוהיו
קטגוריה:מהגרות מאוסטריה לארצות הברית
קטגוריה:אמריקאים ממוצא יהודי-אוסטרי
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
קטגוריה:אמריקאיות שנפטרו ב-2024
קטגוריה:אמריקאים שנפטרו ב-2024
ליזלוטה מרשל

**ליזלוטה מרשל** (בגרמנית: **Liselotte Marshall**; 15 בספטמבר 1923 – 24 במאי 2017) הייתה סופרת יהודיה ילידת גרמניה, שנודעה בזכות הרומן פרי עטה, Tongue-Tied. רומן זה מבליט את החפיפה בין אנטישמיות ובין אפליה נגד אנשים עם מוגבלויות בזמן מלחמת העולם השנייה בשווייץ. מרשל אמרה על Tongue-Tied שהיא קיוותה למחוק באמצעותו את הכאב של ילדותה.

## קורות חייה
נולדה בשם **ליזלוטה רוזנברג** בעיירה גיסן. להוריה היה עסק לייצור ומכירה של יין באוזינגן הסמוכה. בילדותה חלתה בשחפת חוץ-ריאתית שפגעה בעצמותיה. היא נשלחה ללזאן, עיירה דוברת צרפתית באלפים בשווייץ, שם היא טופלה על ידי אוגוסט רולייה, שהיה ידוע בזכות פיתוח טיפול באמצעות קרני שמש (הליותרפיה Heliotherapy). לאחר עליית הנאצים לשלטון נאסר על יהודים להעביר כסף מחוץ לגבולות גרמניה. אולייה אפשר לה להמשיך את השהות בסנטוריום, על אף שהוריה לא יכלו לממן את הטיפול. על אף שהיא נולדה יהודייה, היא קיבלה בשווייץ חינוך קלוויניסטי, כפי שהיה נהוג במקום.

ב-1937 ביקרה ליזלוטה את משפחתה בפעם האחרונה בגרמניה וחשה את האנטישמיות הגוברת. היא נשלחה חזרה לשווייץ, ולאחר מכן הוריה ברחו לפרנקפורט ומשם היגרו ב-1941 לארצות הברית. ליזלוטה נשארה בשווייץ. לאחר שהחלימה, היא עבדה כאחות בסנטוריום ולאחר מכן עברה לציריך כדי ללמוד עבודה סוציאלית. ב-1946, לאחר סיום מלחמת העולם השנייה, היא היגרה לארצות הברית, שם התאחדה עם משפחתה והחלה ללמוד בהאנטר קולג' בניו יורק. בקולג' היא הכירה את רות קליגר, ניצולת שואה והן נשארו בידידות ארוכת שנים, עליה קליגר מספרת בממואר *Still Alive*.

לאחר שסיימה את לימודיה בקולג', היא המשיכה ללימודים לתואר שני בספרות השוואתית באוניברסיטת ייל. בייל היא פגשה את בעלה לעתיד, פיטר מרשל, שלמד רפואה. הם התחתנו ועברו לאנגליה והמשיכו להגר מספר פעמים בין ארצות הברית, אנגליה וקנדה. הם התיישבו לבסוף, לאחר פרישתו, בלונדון.

במותה, בגיל 93, היו למרשל שלוש אזרחויות – גרמנית, אמריקאית ובריטית – אך היא הזדהתה כחסרת לאום מתוך התנגדות ללאומיות.

## ספרה
ספרה של מרשל, *Tongie-tied* (תרגום מילולי: "קשורת-לשון") מספר על רייצ'ל, אישה שחיה בניו יורק. לאחר שנישואיה מתפרקים, היא מאבדת את יכולת הדיבור. בעקבות זאת, חוזרים אליה זיכרונות ילדותה כנערה גרמניה-יהודייה, שחלתה בשחפת והתאשפזה בשווייץ הרחק ממשפחתה. היא חוזרת לעיירה השווייצרית, ושם היא מתעמתת עם העבר, עם ההפרדה ממשפחתה, האנטישמיות של החברה השווייצרית בשנות ה-30 וה-40 והיחס היכולתני של החברה לנכות.

מרשל החלה לכתוב את הספר באנגלית ב-1991, אך הוא פורסם ראשית בגרמנית ב-1997 (*Die verlorene Sprache*) בצרפתית בשנת 2000 (*Les Mots étranglés*) ולבסוף באנגלית בשנת 2004. היא אמרה שהיא בחרה לכתוב את סיפורה כרומן ולא כאוטוביוגרפיה, משום שכך הרגישה ביטחון מספיק בכדי לבטא את הכאב של עברה.

## קישורים חיצוניים

## הערות שוליים

קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:מהגרות מגרמניה לארצות הברית
קטגוריה:מהגרים מגרמניה לארצות הברית
קטגוריה:בוגרות מכללת האנטר
קטגוריה:בוגרי מכללת האנטר
קטגוריה:חולות שחפת
קטגוריה:סופרים כותבי גרמנית
קטגוריה:סופרות אמריקאיות
קטגוריה:סופרים אמריקאים
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-2017
קטגוריה:אמריקאים שנפטרו ב-2017
קרחון גרגורי (קניה)

**קרחון גרגורי** (באנגלית: **Gregory Glacier**) הוא קרחון על הר קניה במחוז מרו, בקניה שבאפריקה.

הקרחון נמצא במרכז המדינה, כ-140 קילומטרים צפונית לניירובי, בירת קניה.

גובהו של הקרחון 4,630 מטרים מעל פני הים.

בשל התחממות כדור הארץ קרחוני הר קניה נסוגים במהירות (ובהם גם קרחון לואיס - הגדול בקרחוני הר קניה, וקרחון גרגורי), וככל הנראה בתוך 30 שנים יימסו כולם.

## היסטוריה
### מקור השם
הקרחון קרוי על שמו של ג'ון וולטר גרגורי (John "Jack" Walter Gregory), גאולוג שחקר את השבר הסורי-אפריקני.

## לקריאה נוספת

• JAMES A.T. YOUNG and STEFAN HASTENRATH, **[https://pubs.usgs.gov/pp/p1386g/africa.pdf Glaciers of the Middle East and Africa - GLACIERS OF AFRICA]**, P 55, U.S. GEOLOGICAL SURVEY PROFESSIONAL PAPER 1386-G-3

• LONNIE G, THOMPSON, **[http://hydrologie.org/redbooks/a131/iahs_131_0055.pdf Ice core studies from Mt Kenya, Africa, and their relationship to other tropical ice core studies]**, PP 55, 60

• MIHAI VODĂ, VICTOR SOROCOVSCHI, RAMONA RAŢIU, RADU NEGRU, **[http://www.wseas.us/e-library/conferences/2008/bucharest2/ncu/ncu12.pdf Climate change effects on Mount Kenya’s Glaciers]**, PP 76-77

## קישורים חיצוניים
* מפת אזור קרחון גרגורי

## הערות שוליים

גרגורי